13/02/2015 | Administración LocalMunicipal
Arteixo
Persoal
Convocatoria e bases do proceso de selección de dúas prazas de operarios do Servizo de Augas

ANUNCIO CONVOCATORIA E BASES ESPECIFICAS REGULADORAS DO PROCESO DE SELECCIÓN, PARA 2 PRAZAS DO POSTO DE PERSOAL LABORAL TEMPORAL DE OPERARIOS DE REDE DO SERVIZO DE AUGAS, POLO PROCEDEMENTO DE CONCURSO-OPOSICIÓN PRIMEIRA.–OBXECTO DAS PRESENTES BASES. É obxecto da presente a aprobación da convocatoria e regulación das bases que rexirán no proceso selectivo para a cobertura temporal, a través de procedemento de concurso-oposición, de dúas prazas de operario de rede, persoal laboral temporal, a xornada compreta, do Servizo de Augas do Concello de Arteixo. A presente convocatoria e proceso de selección está supeditada á entrada en vigor do orzamento municipal para 2015, quedando a contratación supeditada á vixencia do mesmo. SEGUNDA.–REQUISITOS DOS ASPIRANTES: TITULACIÓN E OUTROS. Para tomar parte no proceso selectivo, os/as aspirantes deberán reunir os seguintes requisitos na data de expiración do prazo concedido para a presentación de instancias-solicitudes: a) Ser español/a ou nacional doutro Estado membro da Comunidade Europea nos termos previstos nos art.57 e 58, e disposición derogatoria única da Lei 7/2007 pola que se deroga a Lei 17/1993, do 23 de decembro, sobre acceso a determinados sectores da Función pública dos nacionais dos demais membros da Comunidade Europea. Poderán participar nos procesos selectivos nacionais doutros Estados da Unión europea e/ou extranxeiros residentes en España, sen necesidade de que se inclúa expresamente nas Bases específicas de cada convocatoria, de acordo coa Lei Orgánica 4/2000 de 11 de xaneiro, sobre dereitos e liberdades dos estranxeiros en España. b) Ter cumpridos os 16 anos de idade e non exceder da idade máxima de xubilación forzosa (modificación introducida polo art.56.1. c) da lei 7/2007. c) Estar en posesión do título de Graduado escolar ou titulación equivalente, correspondente ao grupo profesional V do Convenio de persoal laboral do Concello de Arteixo. d) Estar en posesión do carné de conducir tipo B1. e) Non padecer enfermidade nin defecto físico que impida o normal desenvolvemento das funcións correspondentes a dita praza. Acreditarase mediante declaración xurada (ou na declaración da Instancia adxunta as presentes Bases). As persoas con minusvalías deberán aportar certificación do correspondente organismo, facendoo constar asemade na instancia, sinalando si precisan adaptacións para realización das probas e especificando tales adaptacións. f) Non ter sido separado mediante expediente disciplinario do servizo de calquera das Administracións Públicas, nin estar inhabilitado para o desenvolvemento de funcións públicas por sentenza firme. Acreditarase mediante declaración xurada (ou na declaración da Instancia adxunta as presentes Bases) TERCEIRA.–INSTANCIAS. a) As instancias solicitando tomar parte no proceso selectivo dirixiranse á Sr. Alcalde-Presidente do Concello, presentándose preferentemente no REXISTRO XERAL do mesmo (dada a urxencia neste proceso de selección), os/as aspirantes que presentaren a Instancia en calquera das formas previstas no artigo 38.4 da Lei 30/92, de 26 de novembro, do Réxime Xurídico das Administracións Públicas e do Procedemento Administrativo Común, deberán remitir por fax copia da Instancia sellada ao número 981 602 417 dentro do prazo sinalado) no prazo de 10 días naturais, contados a partir do seguinte ao da publicación de anuncio de convocatoria nun diario dos de maior tirada provincial, toda vez se teñan publicada a convocatoria no BOP e as bases no taboleiro de edictos da Corporación, así como comprementariamente na web municipal. b) A instancia irá inexcusábelmente acompañada da seguinte DOCUMENTACIÓN: – Fotocopia cotexada do DNI (no seu defecto, resgardo do DNI, pasaporte ou carné de conducir). – Fotocopia cotexada da titulación requerida para o acceso ao posto, así como do carné de conducir B1 – Declaración xurada específica dos requisitos contemplados na Base 2.º d) e ) ou, no seu caso, declaración contida no modelo de Instancia adxunto as presentes bases. – Fotocopia de tódolos méritos profesionais e académicos que se desexen presentar, de conformidade ás presentes Bases (os méritos profesionais deberán acreditarse con copia dos contratos de traballo MAILO Informe de vida laboral ou no caso de Administracións públicas, certificado expedido polo fedatario público da Admón. maila copia do contrato e/ou nomeamento. – Carta de pagamento de ter aboado os dereitos de exame nos servizos económicos municipais (Tesourería) ou certificado do Servizo público de emprego (INEM) polo que se acredite a exención do pagamento de tasas por situación de desempregado de longa duración (de conformidade ao establecido na ordenanza fiscal n.º 11). Ningún caso a presentación e pago da taxa por dereitos de exame suporá substitución do trámite de presentación de instancia. Asemade a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión do/a aspirante. – Quedarán exentos do pagamento das tasas de dereito de exame, aqueles aspirantes que acrediten minusvalía e/ou situación de desemprego de longa duración (a tal efecto deberá aportarse xunto coa instancia o certificado de minusvalía superior ao 33% ou certificado do INEM de estar en situación de desemprego durante 1 ano ou máis tempo) segundo a Ordenanza fiscal n.º 11 do Concello de Arteixo c) Os dereitos de exame establécense en 9,04 € TASAS DE EXAMEN, e só serán devoltos a quen non fora admitido/a ao proceso selectivo por non reunir os requisitos esixidos no epígrafe 2.º das presentes bases, esto é unicamente a aqueles aspirantes que resulten excluídos na Listaxe definitiva. d) Expirado o prazo de presentación de instancias a Alcaldía-Presidencia dictará Resolución a maior brevidade posible, dado o trámite de urxencia desta convocatoria, polo que se declarará aprobada a listaxe provisional de admitidos/as e excluídos/as con indicación, se é o caso, dos motivos de exclusión e do prazo para a corrección da documentación. No caso de non existir aspirantes excluidos/as, poderase elevar a definitiva a listaxe provisional na mesma resolución, dando inicio ao proceso selectivo. CUARTA.–ADMISIÓN DE ASPIRANTES E NORMAS XERAIS DE DESENVOLVEMENTO DOS PROCESOS SELECTIVOS.4.1.–Publicarase no taboleiro de Edictos da Casa do Concello a relación definitiva de aspirantes admitidos/as e excluídos/as, a composición nominativa do Tribunal cualificador cos titulares e suplentes e o lugar, composto en base ao principio de idoneidade e especialidade e segundo o establecido na Lei 7/2007 e Lei de igualdade do Home e da muller. Asemade, na mesma resolución determinarase o día e hora de comezo do proceso selectivo. A publicación dos sucesivos anuncios para a celebración das probas restantes toda vez iniciado o proceso selectivo, así coma a listaxe dos aspirantes coas cualificacións en cada exercicio (ben de xeito nominativo ou ben con códegos de identificación no suposto de exercicios anónimos), efectuarase no taboleiro de edictos da Casa do Concello (e sempre que sexa posibel, con carácter non preceptivo e complementario na web municipal). 4.2.–Coa finalidade de facilitar o acceso á información dos/as aspirantes e, sempre con carácter complementario, tanto as Convocatorias e Bases, como os anuncios de calificacións, chamamento a exercicios, etc serán publicadas na web municipal, toda vez sexa realizada a publicación no taboleiro de edictos. Asemade, tamén aparecerán, sempre que sexa posibel, as calificacións numéricas co nome a apelidos dos/as aspirantes que acaden a consideración de apto, así como o nome e apelidos dos/as aspirantes que resulten non aptos e os non presentados. Tales publicacións na web municipal non terán validez administrativa a efectos de cómputo de prazos ou calquera outra, senón meramente informativa. Asemade, a información de carácter persoal contida nas mesmas será posibel baixo a consideración de que os/as aspirantes, coa sinatura da instancia solicitando tomar parte no proceso, se someten e aceptan todo o clausulado establecido na Convocatoria. Os restantes usos dos datos personais contidos nas solicitudes, así como todo o desenvolvemento dos procesos selectivos, será de carácter interno e uso restrinxido, segundo o estipulado na lei 15/1999, de 13 de decembro. Como normas xerais no desenvolvemento do proceso selectivo, establécense as seguintes: 4.3.–Baixo ningunha circunstancia facilitarase información telefónica dende o Servizo central de Información sobre prazos de presentación de instancias, documentación, listaxes de admisión de aspirantes, chamamento a exercicios, calificacións obtidas ou similares. As consultas sobor o contido das Bases ou sobre posibles interpretacións, dúbidas e/ou cuestións incidentais únicamente poderán ser atendidas polo Dpto. de RR. HH (telefónicamente ou por escrito). Calquera outra cuestión ou incidencia relativa ao desenvolvemento do proceso selectivo será resolta polo Tribunal calificador designado no proceso selectivo 4.4.–Os/as aspirantes convocaranse para cada exercicio en chamamento único, agás casos de forza maior, debidamente acreditados a apreciados discrecionalmente polo Tribunal. O prazo mínimo entre un exercicio e o seguinte será de 48 horas, agás naqueles casos que o Tribunal, co consenso de todos os/as aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 30 minutos.4.5.–Para determinar a orde de actuación dos/as aspirantes naqueles exercicios que non poidan celebrarse conxuntamente, actuarase por orden alfabética, segundo Resolución de 22 de xaneiro de 2013, da Consellería de Facenda. Esto é, comezarase por aqueles/as aspirantes que o primeiro apelido comece pola letra “x”. No suposto de que non exista aspirante co primeiro apelido que comece pola letra “x” pasarase á letra “y” e así sucesivamente.4.6.–O Tribunal poderá requirir aos/ás aspirantes, en calquer momento da práctica de calquera exercicio ou proba, co obxecto de que acrediten a súa identidade, para o que deberán estar provistos do DNI ou documentación identificativa análoga (carné de conducir ou pasaporte). Pese a que na realización das probas, velarase polo anonimato dos/as aspirantes, sempre que o Tribunal así o estime pertinente pola lóxica do desenvolvemento do proceso selectivo, os/as aspirantes serán chamados, en chamamento único, polo Secretaria/o actuante do Tribunal debendo identificarse nese momento únicamente ante este membro do Tribunal, coa mesma acreditación identificativa que a mencionada enriba.4.7.–Se durante o desenvolvemento do proceso selectivo chegase a coñecemento do Tribunal que algún dos/as aspirantes carece de calquera dos requisitos esixidos na convocatoria, excluirase da mesma previa audiencia do/a interesado/a, comunicándollo no mesmo día á autoridade que convocou o proceso selectivo. QUINTA.–PROCEDEMENTO DE SELECCIÓN E EXERCICIOS. O proceso selectivo consisitirá nun concurso-oposición, cunha fase previa de baremo de méritos cun peso de 30 puntos (30% do total do proceso) e unha fase de oposición, cun peso total de 70 puntos (70% do total do proceso). FASE DE CONCURSO (30 PUNTOS MÁX.) A fase de concurso rexirase polo seguinte BAREMO DE MÉRITOS (máximo 30 puntos): BAREMO DE MÉRITOS (30 PUNTOS MÁX.) ● FORMACIÓN ACADÉMICA (ate un máximo de 10 puntos, non sendo resultado das puntuacións máximas dos diferentes epígrafes). Únicamente serán valorados aqueles méritos formativos realizados por centros homologados, colexios profesionais, sindicatos, Admóns. públicas e similares acreditados oficialmente. No suposto de non figurar o número de horas lectivas (ou conversión de equivalencia, por exemplo créditos, será considerada a puntuación menor. No caso de cursos de informática usuario, non serán tidos en conta os cursos con máis de 10 anos de antigüedade. A valoración dos distintos cursos é excluinte, de xeito que non poderá valorarse dúas veces un único curso/título). – Por posuír carné C1 ou de maior rango: 2 puntos. – Por formación relacionada directamente coas funcións e competencias profesionais propias do posto convocado: fontanería, electricidade e similares 0,25 puntos por cada 20 horas acumuladas ate un máximo de 4 puntos. – Por formación específica en prevención de riscos laborais, primeiros auxilios, seguridade en construcción, instalacións de fontanería ou electricidade ou similares: 0,15 por cada 20 horas acumuladas, ate un máximo de 2 puntos. – Por outra formación relacionada coa Administración pública: 0,05 puntos por cada 20 horas acumuladas ate un máximo de 2 puntos. ● EXPERIENCIA PROFESIONAL (ate un máximo de 20 puntos) – Por experiencia profesional en postos de igual natureza e similares funcións que o convocado, na Admón. pública ou empresa privada (oficial 1.ª, oficial de 2.ª e/ou oficial de 3.ª electrico, electromecánico, fontaneiro/hidraulico ou asimilados relacionados coa captación, dsitribución e xestión de agua): 1 puntos por cada 6 meses acumulados ate un máximo de 20 puntos. – Por experiencia profesional noutros postos de fontaneiro / electricista / electromecánico na Admón. pública ou empresa privada noutros servizos alleos á xestión da auga: 0,5 puntos por cada 6 meses ate un máximo de 10 puntos. FASE DE OPOSICIÓN (70 PUNTOS MAX.) A fase de OPOSICIÓN consistirá nos seguintes exercicios: 1.º exame constituído por dúas fases: exame teórico e exame/proba práctica (ambas obrigatorias, resultando non eliminatoria cada unha das fases, pero sí o conxunto do primeiro exercicio), 2.º exame lingua galega, obrigatorio e eliminatorio, salvo acreditación da correspondente convalidación do nivel Celga III ou iniciación, o que eximirá da realización do mesmo, 3.º exercicio entrevista persoal e curricular (obrigatorio e non eliminatorio). O prazo mínimo entre un exercicio e o seguinte da fase de Oposición será de 48 horas, agás naqueles casos que o Tribunal, co consenso de todos os/as aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos/ás aspirantes un descanso mínimo de 30 minutos.1.º EXERCICIO: exame teórico-práctico, conformado por un exame teórico e por un exame/proba de capacitación de carácter práctico: o conxunto das dúas fases que forman este primeiro exercicio terá carácter obrigatorio e eliminatorio, do seguinte xeito: – PRIMEIRA FASE: EXAME TEÓRICO: puntuarase de 0 a 15 puntos e consistirá na realización dun exercicio tipo test de carácter teórico composto por un mínimo de 15 preguntas e un máximo de 60, con respostas alternativas, relacionadas co temario anexo á presente convocatoria e bases (anexo I) que será realizado por escrito nun tempo máximo de 60 minutos, poidendo o Tribunal determinar tempos de realización inferiores. – SEGUNDA FASE: EXAME PRÁCTICO/PROBA DE CAPACITACIÓN: esta proba/exercicio práctico puntuarase de 0 a 50 puntos, sendo igualmente obrigatoria a súa realización. Consistirá na realización dunha proba de capacitación relacionada coas funcións e nivel de dificultade propias do posto convocado, na que os/as aspirantes desenvolverán unha ou varias probas de capacitación (poidendo incluso realizarse en varias xornadas) plantexado polo Tribunal. A duración do exercicio non superára as tres horas no suposto dunha ínica proba de capacitación e, de 5 horas, no suposto de dúas ou máis, sexan na mesma xornada ou en distintas. Da suma das puntuacións acadadas por cada un/unha dos/as aspirantes nestas dúas fases, obterase a puntuación do primeiro exercicio, de carácter obrigatorio e eliminatorio, esto é, deberá acadarse un mínimo de 33 puntos, dun máximo de 65 puntos, para supera-lo primeiro exercicio.2.º EXERCICIO: PROBA DE LINGUA GALEGA: carácter eliminatorio e obrigatorio, salvo acreditación de exención. Cualificación APTO/non apto. Dacordo co art.6.3.º da Lei de normalización lingüística quedarán exentos/as de mesma os/as aspirantes que, no momento da realización, acrediten estar en posesión do certificado correspondente debidamente homologado pola Xunta de Galicia (Lei 2/2009 de 23 de xuño que modifica a Lei da Función pública de Galicia) debendo acreditarse a superación do Curso de iniciación en lingua galega, CELGA III ou nivel equivalente. No suposto de non estar exentos/as deste exercicio, os/as aspirantes deberán obrigatoriamente realizar unha proba que consistirá nunha traducción oral inmediata dun texto facilitado polo Tribunal en língua castelá, á língua galega, que será calificada como Apto/Non apto. Non se permitirá preparación previa nin apoio documental ou bibliográfico, a duración máxima deste exercicio será de 30 minutos.3.º EXERCICIO: ENTREVISTA PERSOAL E CURRICULAR, carácter obrigatorio e non eliminatorio. A entrevista versará, principalmente, sobre a experiencia profesional, poidendo o Tribunal cualificar a actitude e aptitude cara ao desempeño do posto, integración en equipos de traballo, coñecemento do funcionamento dunha Administración pública, ase como outras cuestións de índole socioeconómico (desempregado/a de longa duración, pertenza a colectivos de difícil reinserción laboral.). O Tribunal deberá establecer os criterios de cualificación asi como as preguntas a efectuar nesta entrevista, con carácter previo á realización da mesma. Cualificarase de 0 a 5 puntos, non sendo necesario acadar puntuación algunha, dado o seu carácter non eliminatorio. SEXTA.–TRIBUNAL DE SELECCIÓN. A) O Tribunal nomearase de conformidade co artigo 55.1. c) e d) e art.60 da Lei 7/2007 do Novo Estatuto do empregado público, así como garantindo a paridade na súa composición, de conformdiade ao establecido na Lei de Igualdade do Home e da Muller e estará composto do seguinte xeito: A* Presidente e secretario/a, actuando éste último con voz e voto: un/unha funcionario/a de carreira do Corpo técnico preferentemente da Admón. local, titular e suplente. B* Vogais: O Tribunal compoñerase garantindo a composición eminentemente técnica e paritaria deste órgano colexiado (en base ao principio de especialidade/idoneidade), designándose a este efecto vogais titulares e suplentes, preferentemente do seguinte xeito: – Dous empregados públicos, preferentemente da Administración pública local relacionados co posto convocado, laborais ou funcionarios indistintamente (2 titulares e 2 suplentes) – Un vogal titular e suplente, cuia designación cédese á proposta ao Comité de empresa, solicitando que na súa proposta se respecte o principio de paridade, así como de idoneidade e especialidade técnica. Este vogal actuará en nome e representación propia a través da designación nominativa que a Alcaldía- Presidencia dictará a tal efecto, poidendo nesta, motivadamente non acepta-la proposta efectuada se tal proposta conculca calquera dos principios de imparcialidade, idoneidade técnica ou similar B) O Presidente do Tribunal poderá dispoñer a incorporación ao Tribunal doutros asesores especialistas para as probas que considere pertinentes, limitándose os devanditos asesores a prestar a súa colaboración nas súas especialidades técnicas, e actuando con voz pero sen voto C) O Tribunal non se poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindíbel a asistencia do Presidente e do/a Secretario/a. As decisións adoptaranse por maioría de votos dos membros asistentes, resolvendo en caso de empate o voto de calidade do Presidente D) Os vogais do Tribunal, titulares e suplentes, que actúen nestas probas terán a titulación correspondente, de conformidade co artigo 4 do Real Decreto 896/91, e percibirán as gratificacións correspondentes segundo o Real Decreto 462/2002, e as Bases de execución do Orzamento municipal en vixencia. SÉTIMA.–RELACIÓN DE APROBADOS E DOCUMENTACIÓN.7.1.–A cualificación de cada exercicio publicarase no taboleiro de edictos do Concello, así como o chamamento para realización do seguinte exercicio. Comprementariamente será publicada na web. municipal, aos meros efectos informativos. As cualificacións finais dos aspirantes serán o resultado da suma das puntuacións acadadas en cada un dos exercicios da fase de oposición maila puntuación acadada na fase de concurso. Os/as aspirantes coas maiores puntuacións serán os propostos/a para a contratación, establecéndose unha listaxe de tódolos/as aspirantes segundo orde de prelación das cualificacións totais. No caso de empate, optarase polo/a aspirante que teña mais puntuación na fase de oposición e, de persistir o empate, polo/a aspirante que acadara mais puntuación na fase da proba de capacitación/exame práctico, do primeiro exercicio 7.2.–O Tribunal non poderá aprobar nin declarar que superan o proceso selectivo un número superior de aspirantes ao número de praza/s convocada/s. Rematada a cualificación dos/as aspirantes, esta determinará a proposta do Tribunal cualificador, elevando ao Sr. Alcalde-Presidente a correspondente proposta de contratación, en modalidade de obra/servizo, laboral temporal, directamente vinculado ao Servizo de Augas, de xeito que no suposto de externalización do servizo se entenderá finalizada a vinculación laboral co Concello de Arteixo, sendo subrogado pola entidade que asuma a xestión deste Servizo, se legalmente así resulta procedente. Asemesmo, a efectiva contratación supeditarase á entrada en vigor do Orzamento municipal 2015 e a temporalidade do contrato limitarase a existencia de crédito na partida orzamentaria correspondente de cada anualidade orzamentaria.7.3.–De non superar as probas establecidas ningún/ningunha aspirante, o Tribunal poderá declarar deserta a praza convocada. Asemesmo, segundo a listaxe de prelación das puntuacións totais, descrita no epígrafe 7.1, o Tribunal poderá determinar unha listaxe de reservas dos/as aspirantes que, non acadaran a maior puntuación (coa finalidade de cubrir rexeitamentos, baixas e outras vacantes temporais de natureza similar e/ou de postos asimilados ao convocado, a criterio potestativo da Alcaldía-Presidencia). 7.4.–Dado o trámite de urxencia do presente proceso selectivo, o/a aspirante proposto/a deberá presentar dentro do prazo máximo de 20 días naturais (a contar desde o día seguinte a aquel en que se fixo pública a listaxe final de puntuacións coa propostas de nomeamento/contratación), os documentos acreditativos de reunir todos e cada un dos requisitos que segundo a base segunda desta convocatoria se esixen para tomar parte na selección, así como orixinal ou copia cotexada dos méritos aportados e toda a documentación requirida polo Dpto. de Persoal co fin de efectuar a correspondente alta na seguridade social. Estarán exentos/as, se tivesen relación anterior con esta Administración local, da xustificación documental, aqueles que o tivesen demostrado para obter o seu anterior nomeamento/contrato. NOVENA.–NORMA FINAL. Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos/as interesados/as nos casos e na forma establecidos pola Lei de Réxime Xurídico das Administracións Públicas e do Procedemento Administrativo Común, Lei 30/92, de 26 de novembro, e demais de aplicación, sen perxuízo de calquera vía de alegación/recurso que considere oportuno presentar aqueles que estean lexitimamente interesados no expediente. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde dos procesos selectivos naqueles aspectos previstos ou non, nestas bases, sendo en todo caso aplicáble para o non previsto na presente convocatoria o Real Decreto RD 364/95 de 10 de marzo; a Lei 7/1985, de 2 de abril, o Real Decreto Lexislativo 781/1986, de 18 de abril, RD 896/91 e demais normas concordantes de xeral aplicación mentras no se opoñan ao establecido polo novo marco legal estatal, Lei 7/2007 de 13 de abril, Lei 13/2007 de modificación da Lei 4/1988 da Función pública de Galicia e demais concordantes. ANEXO I: TEMARIO ANEXO A CONVOCATORIA 1. CONSTITUCIÓN ESPAÑOLA: DEREITOS E DEBERES DOS CIDADÁNS.2. ORGANIZACIÓN TERRITORIAL DO ESTADO.3. O REI E A CORONA: PRINCIPAIS FUNCIÓNS.4. O GOBERNO, O PARLAMENTO, O CONGRESO, AS CORTES, OS TRIBUNAIS E DEMAIS ÓRGANOS DOS TRES PODERES DO ESTADO.5. O REXIME LOCAL: COMPETENCIAS E SERVIZOS DAS ENTIDADES LOCAIS.6. PRINCIPAIS ÓRGANOS NA ADMÓN LOCAL: FUNCIÓNS DO PLENO, COMISIÓNS INFORMATIVAS E XUNTAS DE GOBERNO.7. FUNCIÓNS E COMPETENCIAS DA ALCALDÍA-PRESIDENCIA.8. RECURSOS ECONÓMICOS DAS FACENDAS LOCAIS: IMPOSTOS, TRIBUTOS E TAXAS.9. ESTRUCTURA E PROCEDEMENTO DE ELABORACIÓN DO ORZAMENTO MUNICIPAL.10. DEBERES E DEREITOS DOS EMPREGADOS PÚBLICOS.11. PLAN DE IGUALDADE DA MULLER DO CONCELLO DE ARTEIXO.12. PRINCIPAIS CARACTERÍSTICAS DA DEMOGRAFIA, HISTORIA CULTURA E ECONOMIA DO CONCELLO DE ARTEIXO.13. TIPOS DE ACTOS ADMINISTRATIVOS E CONTIDO DOS MESMOS.14. RECURSOS ADMINISTRATIVOS: TIPOS, PRAZOS DE INTERPOSICIÓN E RESOLUCIÓN.15. SERVIZO DE CANALIZACIÓN, ABASTECEMENTO E DEPURACIÓN DE AUGAS NO CONCELLO DE ARTEIXO.16. SISTEMAS ELECTRICOS/ELECTRONICOS NA CAPTACIÓN, DISTRIBUCIÓN E DEPURACIÓN DE AUGAS.17. ESTACIÓNS DE BOMBEO E ESTACIÓNS DE DEPURACIÓN DE AUGAS: FUNCIONAMENTO, MANTEMENTO E PRINCIPAIS PROBLEMAS OPERATIVOS.18. XESTIÓN INTEGRAL DO CICLO DA AUGA. A REDE DE ABASTASCEMENTO E CANALIZACIÓN NO CONCELLO DE ARTEIXO.19. USOS DE AUGA EN ABASTECEMENTO A POBLACIONS: DEMANDA DE ABASTECEMENTO E PERDIDAS NA REDE DE DISTRIBUCIÓN.20. DEPURACIÓN DE AUGAS RESIDUAIS: CONTROL E INDICES DE CONTAMINACIÓN, PROBLEMAS DE CONTAMINACIÓN EN RELACIÓN A EFLUENTES INDUSTRIAIS E AVALIACIÓN DE CARGA CONTAMINANTE. Arteixo, 5 de febreiro de 2015. O ALCALDE-PRESIDENTE Asdo.: Carlos Calvelo Martínez MODELO DE INSTANCIA D./dona., con DNI núm. con enderezo., C. P. Localidade. e teléfono de contacto. e- mail. EXPÓN: Que tendo coñecemento da convocatoria do proceso selectivo de: * 2 operarios de rede Servizo de Augas (persoal laboral temporal) e declarando explícitamente coñecer e aceptar as bases reguladoras da convocatoria, cumprindo os requisitos de acceso da base 2.ª (base 2. d: non padecer enfermidade nin defecto físico que impida o normal desenvolvemento das funcións correspondentes a dita praza. As persoas con minusvalías deberan aportar certificación do correspondente organismo, facéndoo constar asemade na instancia, sinalando si precisan adaptacións para realización das probas; e base 2. e: Non ter sido separado mediante expediente disciplinario do servizo de calquera das Administracións Publicas, nin estar inhabilitado para o desenvolvemento de funcións públicas por sentencia firme). Apórtase a tal efecto a seguinte documentación (marcar cunha X):  DNI copia cotexada  Titulación de acceso (orixinal ou copia cotexada)  Copia méritos académicos e profesionais  Taxas dereito exame (ou documentación acreditativa de estar eximido do pagamento)  Acreditación CELGA 3 ou equivalente (para exención da realización do exame de língua galega)  No suposto de MINUSVALÍA: descrición das adaptacións e/ou apoios necesarios para realización dos exercicios SOLICITA: sexa admitida esta Instancia para participar no proceso selectivo referido. Data, DNI e sinatura do/a aspirante: AO SR. ALCALDE-PRESIDENTE DO CONCELLO DE ARTEIXO